Til alle elevar og foreldre/føresette ved Erfjord skule

Alle som tek skulebuss i Suldal kommune, skal oppleve at dei har det greitt på bussen. For å gjera det best mogleg for alle som tek bussen, så har me visse retningslinjer som alle skal og må følgja. Me bed om at de gjennomgår og snakkar om reglane heime.

* ***Me set oss på eit ledig sete med sekken på fanget eller på golvet framfor beina våre.***
* ***Me set oss ned på setet når me kjem inn på bussen og tar på oss setebeltet. Klarer me ikkje det, så må me stå utanfor og vente til dei andre er klare.***
* ***Me set oss alltid inn mot vindauge viss begge setene er ledige.***
* ***Me nektar ingen andre å setja seg ved sida av oss viss setet er ledig. Det er berre bussjåføren eller ein tilsett ved skulen som kan bestemma kor andre skal sitja.***
* ***Me kan ikkje halde av sete til andre. Vil me sitja saman med nokon, må me stå utanfor bussen og venta til den andre kjem.***
* ***Me sit på eige sete, med setebeltet festa, under heile turen.***
* ***Læringsbrettet skal vera i skulesekken.***
* ***Dersom ein vil halda på med eigen telefon, skal me alltid ha på høyretelefonar slik at me ikkje forstyrrar andre.***
* ***Me pratar med vanleg stemme berre med dei som sit rundt oss.***

Erfjord skule, 12.04.21

Med helsing

Marit Fjellvang Bjarte Steindal

rektor ass. rektor